Pielikums

Ādažu novada pašvaldības rīkojumam

*(datums skatāms laika zīmogā)*

Nr. ĀNP/1-6-1/25/34

**Latvijas Republikas Neatkarības atjaunošanas gadadienai veltītā skolēnu radošo darbu konkursa nolikums**

1. **Vispārīgie noteikumi**

1.1. Konkursa tēma: Mana kā Ādažu novada domes priekšsēdētāja uzruna Latvijas Republikas Neatkarības atjaunošanas dienā (“Ko Tu teiktu 4.maijā, ja būtu Ādažu novada domes priekšsēdētājs?”).

1.2. Konkursa rīkotājs: Ādažu novada pašvaldības domes priekšsēdētāja.

1.3. Konkursa mērķis: veicināt skolēnu patriotismu un pilsonisko līdzdalību, kā arī sekmēt skolēnu interesi par Latvijas valstiskumu, valsts vēsturi, šīs dienas nozīmību Latvijas un pasaules kontekstā.

1.4. Konkursa dalībnieki: Ādažu novada vidusskolu 10. līdz 12. klašu skolēni (turpmāk – Autori).

1.5. Konkursa kontaktinformācija: dome@adazunovads.lv, tālrunis: 28744517 (priekšsēdētājas palīdze - referente).

**2. Darbu izstrāde un to iesniegšanas kārtība.**

2. 1. Konkursa uzdevums - uzrakstīt eseju vai izveidot video par tēmu “Mana kā Ādažu novada domes priekšsēdētāja uzruna Latvijas Republikas Neatkarības atjaunošanas dienā”. Apjoms esejai – līdz 500 vārdiem; apjoms videodarbam – līdz 1 min. 30 sek..

2.2. Katrs dalībnieks var iesniegt vienu eseju vai vienu videodarbu (abi kopā turpmāk saukti “Darbi”). Videodarbu var veidot arī komanda līdz trīs skolēniem.

2.3. Videodarba un esejas saturs nedrīkst būt cilvēka cieņu aizskarošs.

* 1. Konkursā tiek pieņemti tikai oriģināldarbi.

2.5. Konkursa Darbus var iesūtīt līdz šā gada 21.aprīļa plkst. 23.59.

2.6. Eseja jāsūta uz e-pastu dome@adazunovads.lv, norādot autora vārdu, uzvārdu, vecumu, skolu un klasi, tālruņa numuru un e-pasta adresi.

2.7. Videodarbs jāizvieto kādā no failu apmaiņas serveriem un saite jānosūta uz e-pastu dome@adazunovads.lv, norādot autora vai autoru grupas locekļu vārdu, uzvārdu, vecumu, skolu un klasi, tālruņa numuru un e-pasta adresi.

2.8. Iesniedzot Darbu, tā autors vai autoru grupa apliecina, ka iesniegtā eseja vai videodarbs ir izstrādāts patstāvīgi, bez citu palīdzības, no citiem avotiem/ Mākslīgā intelekta (AI) ģenerēti dati un/vai informācija ir uzrādīta darbā, norādot arī avota autoru. Šis Darbs nekādā veidā nav iesniegts nevienā citā konkursā un nekur nav publicēts.

**3. Vērtēšana un uzvarētāja paziņošana.**

3.1. Darbu vērtēšanā tiks ņemta vērā autora vai komandas radošā ideja, darba oriģinalitāte un darba atbilstība konkursa tēmai. Ādažu novada pašvaldības domes priekšsēdētāja kopā ar Darbu vērtēšanas komisiju no iesūtītajiem Darbiem izvēlēsies 3 labākos, kā arī noteiks pirmās vietas ieguvēju (uzvarētāju).

3.2. Darbu vērtēšanas komisija (turpmāk – Komisija) tiek apstiprināta ar domes priekšsēdētājas rīkojumu.

3.3. Komisija sanāk kopā 23.aprīlī plkst. 11.00 Darbu izvērtēšanai un uzvarētāju noteikšanai.

3.4. Komisija:

 3.4.1. izskata Darbus, nosaka atbilstību šim nolikumam (iesūtīšanas kārtība un termiņš, Darbu atbilstība konkursa uzdevumam), Darbu tehnisko un māksliniecisko kvalitāti (kompozīcija, izpildījums, kopskats, uztveramība, kvalitāte, utt.), un Darbu saturu (idejas oriģinalitāte, emocionālais aspekts);

3.4.2. izvēlas Darbus, kas atbilst Konkursa mērķim;

 3.4.3. Komisijas lēmumu noformē protokola veidā, ko paraksta visi Komisijas locekļi.

3.5. Trīs labāko Darbu Autoru vārdi tiks paziņoti līdz 28.aprīlim Ādažu novada pašvaldības tīmekļa vietnē [www.adazunovads.lv](http://www.adazunovads.lv), Ādažu novada pašvaldības sociālajā tīklā Facebook (@adazilv) un Autoriem personīgi;

3.6. Trīs labāko Darbu Autori tiks uzaicināti uz tikšanos ar Ādažu novada domes priekšsēdētāju 2025. gada aprīļa beigās, lai iepazītos ar Ādažu novada domes priekšsēdētājas darbu Ādažu novada pašvaldībā un saņems piemiņas veltes.

3.7. Tikšanās laikā tiks nosaukts Uzvarētājs, kurš saņems arī ielūgumu divām personām uz 2025. gada 18. novembra svētku pasākumu Ādažu novada pašvaldībā.

3.8. Uzvarētājam tiks dota iespēja savu Darbu (eseju) nolasīt vai parādīt (video) 2025. gada 4. maija svētku koncertā. Darbi tiks publicēti Youtube (@adazunovadadome).

3.9. 3.6. punktā minēto trīs labāko Darbu Autori vai, ja Autors (autori) nav sasniedzis 18 gadu vecumu, to likumiskie pārstāvji tiks aicināti sniegt rakstisku piekrišanu iesniegtā Darba publiskošanai (piemēram, izvietošanai publicitātes materiālos, Ādažu novada pašvaldības tīmekļvietnē, izpildīšanai pasākumā u.c.).

1. **Autora tiesības un pienākumi**
	1. Autori var atsaukt savu Darbu Konkursam līdz to iesniegšanas termiņa beigām.
	2. Piedaloties Konkursā, Autors apliecina, ka:
		1. piekrīt visām šī nolikuma prasībām;
		2. iesūtītais Darbs ir Autora paša radīts un Autors uzņemas atbildību pret trešo personu pretenzijām, kas varētu rasties saistībā ar Darba visa veida izmantošanu (publicēšanu, publiskošanu, u.tml.);
		3. piekrīt Darba izmantošanai (publicēšanai, publiskošanai, u.tml.), nesaņemot par to atlīdzību;
		4. piekrīt, ka Autora vārds un uzvārds tiks norādīts pie viņa iesniegtā Darba tā izmantošanas gadījumā;
		5. ja Autors ir vecumā līdz 18 gadiem, viņa likumiskais pārstāvis ir informēts par Autora dalību Konkursā un piekrīt šī nolikuma nosacījumiem, parakstot apliecinājumu (pielikumā).

Pašvaldības domes priekšsēdētāja K. Miķelsone

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums

 Konkursa “Mana kā Ādažu novada

domes priekšsēdētāja uzruna Latvijas Republikas Neatkarības atjaunošanas dienā” nolikumam

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Autora vārds, uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Autora vecums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izglītības iestāde, kurā mācās

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakttālrunis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasta adrese

**APLIECINĀJUMS**

Iesniedzot Darbu dalībai konkursā “Mana kā Ādažu novada domes priekšsēdētāja uzruna Latvijas Republikas Neatkarības atjaunošanas dienā”, apliecinu, ka:

• piekrītu visām konkursa nolikuma prasībām;

• iesūtītais Darbs ir Autora paša darbs un uzņemos atbildību pret trešo personu pretenzijām, kas varētu rasties saistībā ar Darba visa veida izmantošanu (publicēšanu, publiskošanu utml.);

• piekrītu Darba visa veida izmantošanai (publicēšanai, publiskošanai u.tml.), nesaņemot par to atlīdzību;

• piekrītu, ka Autora vārds un uzvārds tiks norādīts pie viņa iesniegtā Darba tā izmantošanas gadījumā.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums Autora paraksts\* un paraksta atšifrējums

*\* ja autors (dalībnieks) ir vecumā līdz 18 gadiem, šo apliecinājumu paraksta viņa likumiskais pārstāvis*